V postopku Javnega razpisa za sofinanciranje postavitve javno dostopne polnilne infrastrukture za električna vozila

**(oznaka: JR NOO REPWR PPEV 2025),**

(v nadaljevanju: javni razpis),

v okviru Načrta za okrevanje in odpornost,

razvojnega področja »Zeleni prehod«, komponente 4 »Trajnostna mobilnost« (C1.K4), naložbe »Spodbujanje vzpostavitve infrastrukture za alternativna goriva v prometu« ter

razvojnega področja »REPowerEU«, komponente 17 »REPowerEU« (C5.K17), naložbe »Spodbujanje vzpostavitve infrastrukture za alternativna goriva v prometu (razširitev)«

kot zakoniti zastopnik vlagatelja dajem naslednjo

**IZJAVO**

**(pod kazensko in materialno odgovornostjo),**

da:

* smo seznanjeni in se v celoti strinjamo z vsebino, pogoji in zahtevami predmetnega javnega razpisa;
* je projekt, ki je predmet vloge, skladen z namenom in predmetom javnega razpisa, določili javnega razpisa, razpisno dokumentacijo ter evropsko in nacionalno zakonodajo;
* bomo pri izvedbi projekta dosledno upoštevali vso veljavno evropsko in nacionalno zakonodajo ter pravila izvajanja NOO, navodila koordinacijskega organa in navodila ministrstva;
* pri vlagatelju ne gre za »podjetje v težavah«, kot ga opredeljujeta 18. točka 2. člena Uredbe (EU) št. 651/2014 in nacionalna zakonodaja;
* vlagatelj ni insolventen ali v stanju kapitalske neustreznosti v skladu z 11. členom Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US in 102/23);
* zoper nas ni uveden postopek prisilne poravnave, stečajni postopek ali postopek likvidacije;
* nismo navedeni na seznamu subjektov, s katerimi državni organi ne smejo poslovati v skladu z zakonom, ki ureja preprečevanje korupcije;
* na dan oddaje vloge nimamo neporavnanih obveznosti do Republike Slovenije v zvezi s plačili obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ, v vrednosti 50 eurov ali več, kar vključuje tudi predložitev vseh obračunov davčnih odtegljajev za dohodke iz delovnega razmerja za obdobje zadnjih petih let do roka za oddajo vloge na predmetni javni razpis;
* nimamo neporavnanega naloga za vračilo preveč izplačane državne pomoči ali pomoči po pravilu de minimis na podlagi poziva ministrstva, pristojnega za finance;
* nismo v postopku pridobivanja ali prejema finančne pomoči za reševanje in prestrukturiranje gospodarskih družb v težavah;
* nimamo neporavnanega naloga za vračilo izplačane pomoči zaradi sklepa Evropske komisije, ki je pomoč razglasila za nezakonito in nezdružljivo s skupnim trgom;
* imamo zagotovljene vse preostale vire za izvedbo celotnega projekta in bo v primeru, da ti viri dejansko ne bodo pridobljeni, sredstva nadomestil iz lastnih virov;
* imamo za projekt izdelano in s strani zakonitega zastopnika vlagatelja potrjeno investicijsko dokumentacijo, ki je izdelana v skladu z uredbo, ki določa enotno metodologijo za pripravo in obravnavo investicijske dokumentacije na področju javnih financ, oziroma Prilogo št. 2 razpisne dokumentacije tega javnega razpisa, v primeru, da gre za poslovni načrt;
* projekt ni in ne bo predmet sofinanciranja iz drugih sredstev državnega, lokalnega ali EU proračuna oziroma skupna višina morebitnih prejetih sredstev iz tega naslova, ki jih bo v vlogi natančno navedel, ne presega najvišjega dovoljenega praga in intenzivnosti pomoči iz 9. člena Uredbe o dodeljevanju spodbud in določil javnega razpisa;
* pred oddajo vloge na javni razpis še nismo pričel z izvajanjem gradbenih del v okviru projekta ali s prvim pravno zavezujočim naročanjem opreme ali vsako drugo zavezo, zaradi katere projekta ni več mogoče preklicati, če ta nastopi pred začetkom gradbenih del;
* smo seznanjeni s pridobitvijo in vodenjem evidence podatkov o dejanskih lastnikih končnega prejemnika in izvajalca iz registra dejanskih lastnikov za potrebe zaščite finančnih interesov Evropske unije v skladu z 22. členom Uredbe (EU) 2021/241;
* bomo ministrstvu, koordinacijskemu organu, revizijskemu organu ter drugim nadzornim organom, vključenim v izvajanje, upravljanje, nadzor ali revizijo NOO, omogočili dostopnost do celotne dokumentacije projekta na način, da sta vsak čas možna kontrola izvajanja projekta in vpogled v dokumentacijo v vsaki točki projekta;
* smo seznanjeni s posledicami, ki bi nastale ob ugotovitvi dvojnega financiranja istih upravičenih stroškov na projektu, neupoštevanja veljavne zakonodaje in navodil v vseh postopkih izvajanja projekta, kot je npr. vračilo vseh že izplačanih sredstev s pripadajočimi zakonskimi zamudnimi obrestmi;
* bomo na morebiten poziv ministrstva dostavil dokument o zagotovljenih sredstvih za izvedbo projekta;
* soglašamo z vodenjem ločene knjigovodske evidence projekta in s spremljanjem prihodkov projekta;
* se strinjamo, da bodo naziv končnega prejemnika, naslov, vrsta in velikost naložbe ter višina nepovratne finančne spodbude objavljeni na seznamu prejemnikov v skladu s 3. točko prvega odstavka 10. člena Uredbe o posredovanju in ponovni uporabi informacij javnega značaja (Uradni list RS, št. 24/16 in 146/22);
* bo predmet projekta nabavljen pod tržnimi pogoji od tretjih oseb, ki niso več kot 25-odstotno lastniško ali kapitalsko povezane z vlagateljem/končnim prejemnikom oziroma v primeru, ko je vlagatelj/končni prejemnik organ ali organizacija javnega sektorja, od tretjih oseb, ki niso več kot 5-odstotno lastniško ali kapitalsko povezani z vlagateljem/končnim prejemnikom;
* bomo v primeru, da smo kot končni prejemnik dolžan postopek javnega naročanja voditi skladno s predpisi, ki urejajo javno naročanje, pri porabi sredstev upošteval zakon, ki ureja javno naročanje;
* se zavezujemo k upoštevanju zakonodaje s področja integritete in preprečevanja korupcije;
* bomo projekt izvedli v skladu z veljavno nacionalno in evropsko okoljsko zakonodajo;
* bomo pri izvajanju projekta za vsakega izmed okoljskih ciljev upoštevali »načelo, da se ne škoduje bistveno«, skladno z določbami Uredbe (EU) 2020/852, za kar bomo na poziv ministrstva ali drugih pristojnih organov predložili ustrezna dokazila v skladu z oceno skladnosti projekta z »načelom, da se ne škoduje bistveno«, ki je sestavni del vloge (Obrazec št. 6);
* bomo polnilno infrastrukturo, ki je predmet projekta, postavili v skladu z evropskimi in nacionalnimi predpisi in standardi na področju infrastrukture za alternativna goriva v prometu ter tehničnimi zahtevami, ki so v Prilogi št. 3 razpisne dokumentacije tega javnega razpisa;
* bo podprta polnilna infrastruktura opremljena z ustrezno programsko opremo, ki zagotavlja lokalno in oddaljeno upravljanje polnilne moči oziroma pametno polnjenje in vključuje komunikacijski protokol OCPP 1.6 ali njegove novejše različice;
* bomo za podprto javno dostopno polnilno infrastrukturo zagotovili upravljanje in vzdrževanje, vpis v nacionalni register identifikacijskih kod za polnilno infrastrukturo za električna vozila ter izmenjavo statičnih in dinamičnih podatkov o podprtih javno dostopnih polnilnih mestih z nacionalno točko dostopa v realnem času;
* bodo polnilna mesta, ki so predmet projekta, javno dostopna strnjeno najmanj 16 ur dnevno vsem uporabnikom pod enakimi pogoji;
* bo projekt fizično in finančno zaključen najkasneje do 30. 4. 2026;
* bomo kot končni prejemnik najkasneje 1 (en) mesec po izplačilu zadnje vloge za izplačilo dostavili končno poročilo o projektu in poročali o doseženih kazalnikih rezultata;
* naprav in opreme, ki so predmet sofinanciranja, ne bomo odtujili oziroma odstranili najmanj 5 (pet) let po zaključku projekta, razen v primeru okvar;
* bomo zagotovili dokazilo o ustreznosti vgrajene opreme (npr. s CE certifikati ipd.);
* bomo skladno s pogodbo o sofinanciranju zagotovili vse potrebne podatke za v informacijski sistem;
* bomo ministrstvu še 5 (pet) let po letu, v katerem bo izvedeno zadnje izplačilo sredstev končnemu prejemniku, dostavljali letna poročila o doseganju kazalnikov rezultata projekta in izjave, da rezultati ne bodo in niso bili odtujeni, cedirani, zastavljeni, prodani ali uporabljeni za namen, ki ni v povezavi s sofinanciranim projektom, in sicer najpozneje do 31. marca tekočega leta za preteklo leto;
* bomo kot končni prejemnik glede informiranja in obveščanja javnosti upoštevali zahteve, ki jih narekuje Priročnik o načinu izvajanja Mehanizma za okrevanje in odpornost;
* bomo dokumentacijo v zvezi s projektom v skladu z veljavnimi predpisi hranili še 5 (pet) let po zadnjem izplačilu sredstev za potrebe revizije oziroma kot dokazila za potrebe bodočih preverjanj;
* soglašamo z elektronskim načinom poslovanja v skladu z Uredbo o upravnem poslovanju;
* so vsi podatki v vlogi resnični, točni in popolni, za kar prevzema vso materialno in kazensko odgovornost.

|  |  |  |
| --- | --- | --- |
| V/na: | Žig: | Ime in priimek zakonitega zastopnika vlagatelja: |
|  |  |  |
|  |  |  |
|  |  |  |
| Datum: |  | Podpis zakonitega zastopnika vlagatelja: |
|  |  |  |
|  |  |  |
|  |  |  |